CELEX: C2005/057/37
Language: et
Date: 2005-03-05 00:00:00
Title: Kohtuasi C-4/05: Eelotsusetaotlus, mille esitas Verwaltungsgericht Aachen 29. detsembri 2004. aasta määrusega kohtuasjas Sachen Hasan Güzeli v. Oberbürgermeister der Stadt Aachen

5.3.2005   
            
            
               ET
            
            
               Euroopa Liidu Teataja
            
            
               C 57/23
            
         Eelotsusetaotlus, mille esitas Verwaltungsgericht Aachen 29. detsembri 2004. aasta määrusega kohtuasjas Sachen Hasan Güzeli v. Oberbürgermeister der Stadt Aachen
   (Kohtuasi C-4/05)
   (2005/C 57/37)
   Kohtumenetluse keel: saksa
   Euroopa Ühenduste Kohus on saanud Verwaltungsgericht Aachen 29. detsembri 2004. aasta määrusega esitatud eelotsusetaotluse kohtuasjas Sachen Hasan Güzeli v. Oberbürgermeister der Stadt Aachen, mis saabus kohtukantseleisse 6. jaanuaril 2005.
   Verwaltungsgericht Aachen küsib Euroopa Kohtult eelotsust järgmistes küsimustes:
   
               1.
            
            
               Kas otsuse nr 1/80 artikli 10 lõikes 1 sätestatud diskrimineerimise keelust tulenevalt on liikmesriigil keelatud mitte lubada Türgi töötajal, kes on esitanud kohtule hagi ning
               kes pärast temale algselt väljastatud siseriikliku elamisloa kehtivuse lõppemist oli nõuetekohaselt registreeritud selles liikmesriigis töötamiseks ja kellel oli õigus tähtajatule töösuhtele, viibida selles liikmesriigis kuni töösuhte lõppemiseni?
               
                           —
                        
                        
                           Kas antud olukorras on oluline, et Türgi sisserännanud töötaja tööluba väljastati tähtajatult vastavalt siseriiklikele seadustele;
                        
                     
                           —
                        
                        
                           väljastati vastavalt siseriiklikele seadustele selliselt, et see sõltus algse elamisloa kestusest ega kaotanud kehtivust automaatselt koos elamisloa kehtivusaja lõppemisega, vaid säilitas kehtivuse ajani, kui välismaalasel ei ole lubatud isegi ajutiselt selles liikmesriigis viibida?
                        
                     
         
               2.
            
            
               Kas vastavalt otsuse nr 1/80 artikli 10 lõikele 1 on keelatud liikmesriigil mitte anda Türgi töötajale elamisluba juhul, kui viimane töötab hooajatöötajana pärast seda, kui on lõppenud temale väljastatud viimase elamisloa kehtivus – ehk teisisõnu, kui ta ei tööta töötamise perioodide vahel?
            
         
               3.
            
            
               Kas muudatus siseriiklikus seadusandluses, mis reguleerib töötamise õigust siis, kui on lõppenud esialgse elamisloa kehtivus, avaldab mõju otsuse nr 1/80 artikli 10 lõikest 1 tulenevale keelule mitte võimaldada järgmist elamisluba?